Det højre spor på motorvej E39 i nordgående retning var torsdag eftermiddag klokken 17.00 spærret lige omkring Bouet-tilkørslen. Årsagen var, at en bil brænder i nødsporet. Hvorfor bilen brød i brand, er uvist, men Nordjyllands Politi skriver på det sociale medie Twitter, at der formentlig er tekniske årsager, der startede branden. Nordjyllands Beredskab var på stedet, og klokken 17.30 var der ryddet op efter uheldet. Uheldet skabte en del kø på motorvejen, og Nordjyllands Politi opfordrede til, at man passerede stedet med forsigtighed, ligesom de henstillede til, at man viser hensyn til brandvæsnet på stedet.
En brændende bil spærrede det ene spor på motorvej E39.